Rozanne Diederichs – Hartlander
Outeur: Rozanne Diederichs
Rozanne is op 6 Oktober 1987 in Oos-Londen gebore en matrikuleer in 2005 aan die Hoërskool Grens. Daarna het sy in Brittanje gaan woon en 'n honneursgraad in Besigheidbestuur en -administrasie in 2010 aan die Universiteit van Wallis voltooi. Na haar studies en opleiding in Europa het sy besluit om Orania haar permanente tuiste te maak en woon sedert November 2010 gelukkig in die Afrikanertuiste. Sy dien haar gemeenskap as sakevrou, skrywer en kampvegter vir Afrikaner-vryheid. Sy is in 2011 verkies tot voorsitter van Orania Vroue Jeug en dien ook op die dagbestuur van die Vryheidsfront Plus Jeug in die Noord-Kaap. Rozanne is lief vir kuns en mens sien haar gereeld met 'n kwas in die een hand en 'n pallet in die ander.
Uiteindelik ‘n oorwinning op die plaasmoord-front
On Julie 21, 2014 Augustus 29, 2016 By Rozanne DiederichsIn WAT IS DIE STORIE?2 Kommentaar
‘n Jarelange stryd van die Vryheidsfront Plus met die ANC-regering oor sy ontkenning van die erns en omvang van plaasmoorde en -aanvalle, het eindelik vrug opgelewer toe die nuwe minister van polisie, Nkhosinati Nkhleko, onderneem het om dit ‘hoog op die agenda te plaas’ van strategieë vir misdaadbekamping in Suid-Afrika.
Continue reading “Uiteindelik ‘n oorwinning op die plaasmoord-front” →
‘Weg met Die Stem’ sê EFF
On Julie 9, 2014 Augustus 29, 2016 By Rozanne DiederichsIn WAT IS DIE STORIE?9 Kommentaar
Na die Afrikaanse sanger Steve Hofmeyr en 35 000 feesgangers onlangs Die Stem uit volle bors gesing het tydens die Innibos Kunstefees, is die Economic Freedom Fighters (EFF) die nuutste dromslaners wat ook op die anti Afrikaner-wa gespring het.
Continue reading “‘Weg met Die Stem’ sê EFF” →
Mulder positief oor toekoms
On Mei 12, 2014 By Rozanne DiederichsIn WAT IS DIE STORIE?7 Kommentaar
Tien van die 13 politieke partye wat in 2009 tot die parlement verkies is, het in 2014 se verkiesing swakker gevaar waarvan 4 nie na die parlement gaan terugkeer nie.
Net drie politieke partye het sedert die 2009 verkiesing gegroei. Dit is die DA, die UDM en die Vryheidsfront Plus.
Die VF Plus het met 13% gegroei vanaf 146 796 stemme in 2009 na 165 715 in hierdie verkiesing. Die party het ’n setel in Noordwes bygekry en al sy vorige setels behou. Die party het nou verteenwoordigers in Gauteng, Vrystaat, Noordwes en vier setels in die Parlement.
“Ek wil die ou en nuwe VF Plus-kiesers bedank vir hulle ondersteuning tydens hierdie verkiesing. Hulle het die VF Plus bly ondersteun nieteenstaande ’n intensiewe DA-propagandaveldtog wat met radio-advertensies en pamflette spesifiek op die VF Plus gemik was. Vanweë die finansiële ongelykhede van Suid-Afrikaanse verkiesingsveldtogte, wat deur staatsfondse veroorsaak word, is dit baie moeilik vir kleiner partye om op gelyke voet met ander partye mee te ding en op sulke propaganda te antwoord. Daarom is ek dankbaar vir die groot groei wat die party getoon het,” het dr. Pieter Mulder, VF Plus-leier gesê.
Wêreldwyd is die politieke tendens dat minderheidsregte en die beskerming van minderhede meer en meer op die voorgrond tree. Suid-Afrika sal daardie werklikheid nie vryspring nie. Dit verklaar waarom die VF Plus gegroei het en vir baie jare steeds ’n politieke rol sal speel.
Soos die DA groter word, is dit onafwendbaar dat die party sy klem na die behartiging van die meerderheid se belange sal verskuif. Dit gaan in die toekoms meer en meer ruimte skep vir partye soos die VF Plus om hierdie minderheidsbelange in die politiek te behartig.
Solidariteit en VF Plus in gesprek
On April 23, 2014 By Rozanne DiederichsIn WAT IS DIE STORIE?5 Kommentaar
Die leierskap van die Vryheidsfront Plus en leiers van Solidariteit, AfriForum en Solidariteit Helpende Hand het ’n konstruktiewe gesprek in Pretoria oor huidige toestande in Suid-Afrika en oor die komende verkiesing gevoer.
Die VF Plus-afvaardiging is deur dr. Pieter Mulder, VF Plus-leier en dr. Pieter Groenewald, voorsitter van die party gelei.
Mnr. Flip Buys, uitvoerende hoof van Solidariteit en Steve Scott, president van Solidariteit-vakbond, was aan die hoof van die Solidariteit-afvaardiging.
Regstellende aksie, swart bemagtiging, voorwaardes vir ’n vryemark-ekonomie en grondhervorming is onder andere van die sake wat bespreek is. Daar is ook gekyk na die spesifieke rolle van ’n politieke party teenoor die van ’n vakbond en ’n burgerlike beweging.
Dr. Mulder het sy tevredenheid met die gesprek uitgespreek en aangedui dat heelwat sake van gemeenskaplike belang geïdentifiseer is.
Hy het aangetoon hoe albei organisasies as een van hulle belangrikste uitgangspunte die belangrike rol en plek van gemeenskappe en minderhede in Suid-Afrika het.
Volgens hom is hier heelwat ruimte vir sinvolle samewerking omdat die partye oor baie sake saamgestem het.
Dr. Corné Mulder, VF Plus-hoofsweep, adv. Anton Alberts, VF Plus-parlementslid en mnr. Lourie Bosman, voormalige parlementslid en president van Agri SA, was die ander lede van die VF Plus-afvaardiging.
315,746 keer gesien